cyanic-selkie/wikianc huggingface dataset:
Τζούλια Μόργκαν
Προσωπική ζωή
Αν και η Μόργκαν έχαιρε μεγάλης εκτίμησης ως αρχιτέκτονας, δεν είναι πολλά γνωστά για την προσωπική της ζωή. Δεν παντρεύτηκε ποτέ και δεν είχε γνωστά ειδύλλια. Κρατούσε χαμηλό προφίλ και ζούσε σεμνά, παρά την πλούσια πελατεία της. Οι συνάδελφοι και οι γνωστοί της ήταν έκπληκτοι από τη χαμηλών τόνων αίσθηση της μόδας της, μια συνάδελφος έφτασε στο σημείο να πει ότι η Μόργκαν ντυνόταν σαν «κανείς». Η Μόργκαν έδωσε λίγες συνεντεύξεις και δεν έγραψε για τον εαυτό της. Οι πρώτες συνεντεύξεις χρησιμοποιούσαν έμφυλη ρητορική για να μιλήσουν για τα επιτεύγματά της και τα πρώτα άρθρα εφημερίδων ακολούθησαν την πρόοδό της στην École des Beaux Arts. Μετά από αυτό απέφευγε ως επί το πλείστον τις συνεντεύξεις και συμφωνούσε μόνο σε άρθρα που επικεντρώνονταν στη δουλειά της με στόχο τη προώθηση της φήμης της. Δούλευε ακούραστα με ελάχιστο ύπνο και φαγητό.
Ήταν πολύ ανεξάρτητη. Κατά τη μετάβασή της στο Παρίσι, της δόθηκε ένα σύνολο χρημάτων από τους γονείς της για όλα τα έξοδα του πρώτου έτους της. Ακόμη και όταν τα χρήματά της τελείωσαν, δεν ζήτησε ποτέ από την οικογένειά της επιπλέον χρήματα, αλλά έμαθε να ζει με περιορισμένο προϋπολογισμό. Αυτή η εμπειρία της έδωσε μια συγκεκριμένη κατανόηση του πώς να χειρίζεται τα χρήματα αποτελεσματικά, κάτι που την βοήθησε να γίνει επιτυχημένη επιχειρηματίας αφού άνοιξε το δικό της γραφείο, και τη βοήθησε να επικεντρωθεί στο να διατηρεί τα έργα της εντός των προϋπολογισμών του πελάτη της.
Ένα από τα λίγα δημόσια βραβεία που δέχτηκε ήταν το τιμητικό βραβείο Διδάκτορα Νομικών, το υψηλότερο βραβείο του Πανεπιστημίου της Καλιφόρνια, στο Μπέρκλεϊ, που της απονεμήθηκε στις 15 Μαΐου 1929, με τον ακόλουθο προσωπικό φόρο τιμής: «διακεκριμένη απόφοιτος του Πανεπιστημίου της Καλιφόρνια, καλλιτέχνης και μηχανικός, σχεδιάστρια απλών κατοικιών και μεγαλοπρεπών σπιτιών, μεγάλων κτιρίων με στόχο την επέκταση των συγκεντρωτικών δραστηριοτήτων των συμπολιτών της, αρχιτέκτονας στα έργα της οποίας η αρμονία και οι αξιοθαύμαστες αναλογίες φέρνουν ευχαρίστηση στο μάτι και γαλήνη στο μυαλό».
Ενθουσιασμένη με τα κενά στην ιστορία ζωής της Τζούλια Μόργκαν, η Μπελίντα Τέιλορ έγραψε το Becoming Τζούλια Μόργκαν, ένα θεατρικό έργο του 2012 στο οποίο η Τέιλορ φαντάζεται μια εύλογη ιστορία ζωής για την Μόργκαν.
Κληρονομιά
Η Τζούλια Μόργκαν είναι θαμμένη στο νεκροταφείο Mountain View στους λόφους του Όουκλαντ της Καλιφόρνια.
Το 1995, η αίθουσα χορού Τζούλια Μόργκαν στο κτίριο Merchants Exchange στο Σαν Φρανσίσκο, όπου είχε το γραφείο της από το 1907 έως το 1950, ονομάστηκε προς τιμήν της.
Το 1999, μια κατοικία Mediterranean Revival που χτίστηκε αρχικά το 1918 για τον Charles Goethe του Σακραμέντο, μετονομάστηκε σε Τζούλια Μόργκαν House. Προστέθηκε νωρίτερα στο Εθνικό Μητρώο Ιστορικών Τόπων το 1982.
Το 2006 εκδόθηκε ένα παιδικό εικονογραφημένο βιβλίο με τίτλο Τζούλια Μόργκαν Built a Castle και είναι διαθέσιμο σε πολλές δημόσιες βιβλιοθήκες.
Στις 28 Μαΐου 2008, ο Κυβερνήτης της Καλιφόρνια Άρνολντ Σβαρτζενέγκερ και η Πρώτη Κυρία Μαρία Σράιβερ ανακοίνωσαν ότι η Τζούλια Μόργκαν θα εισαχθεί στο Hall of Fame της Καλιφόρνια, που βρίσκεται στο Μουσείο Ιστορίας, Γυναικών και Τεχνών της Καλιφόρνια. Η τελετή εισαγωγής έγινε στις 15 Δεκεμβρίου και η ανιψιά της δέχτηκε την τιμή στη θέση της.
Εξωτερικοί σύνδεσμοι
Κατηγορία:Αμερικανοί αρχιτέκτονες Κατηγορία:Αμερικανοί μηχανικοί Κατηγορία:Πρωτοπόροι του σκυροδέματος Κατηγορία:Ιστορικοί αρχιτέκτονες Κατηγορία:Αμερικανίδες του 20ού αιώνα
Μίλοραντ Ντόντικ
Ο Μίλοραντ Ντόντικ (Σερβικά: Милорад Додик) (12 Μαρτίου 1959-) είναι Σερβοβόσνιος πολιτικός. Υπηρετεί από τις 15 Νοεμβρίου 2022 ως πρόεδρος της Σερβικής Δημοκρατίας (έχοντας κερδίσει τις γενικές εκλογές στη Σερβική Δημοκρατία το 2022), της μίας από τις δύο οντότητες που απαρτίζουν τη Βοσνία και Ερζεγοβίνη και πρόεδρος του κόμματος Συμμαχία των Ανεξάρτητων Σοσιαλιστών Δημοκρατών (Савез независних социјалдемократа, Savez nezavisnih socijaldemokrata). Υπηρέτησε ξανά ως πρόεδρος από το 2010 ως το 2018. Ο Ντόντικ αποφοίτησε από το τμήμα Πολιτικών Επιστημών του Πανεπιστημίου του Βελιγραδίου. Είναι παντρεμένος και έχει δύο παιδιά. Στις εκλογές του 2018 εξελέγη ως το Σερβικό μέλος στην Προεδρία της Βοσνίας και Ερζεγοβίνης, επικρατώντας του απερχόμενου προέδρου Μλάντεν Ιβάνιτς. Ορκίστηκε πρόεδρος στις 20 Νοεμβρίου 2018. Η δεύτερη θητεία του στην προεδρία άρχισε στις 20 Νοεμβρίου 2020. Το 2022 ορκίστηκε πρόεδρος της Σερβικής Δημοκρατίας για 3η φορά.
Πολιτική καριέρα
Γεννήθηκε στο Λακτάσι της Βοσνίας στην τότε Γιουγκοσλαβία. Από το 1986 έως το 1990 υπήρξε πρόεδρος του εκτελεστικού συμβουλίου του δημοτικού συμβουλίου του Λακτάσι. Το 1990, στις πρώτες πολυκομματικές εκλογές της Βοσνίας και Ερζεγοβίνης εκλέχτηκε βουλευτής της Σοσιαλιστικής Δημοκρατίας της Βοσνίας και Ερζεγοβίνης με το κόμμα Ένωση Ανανεωτικών Δυνάμεων. Κατά τη διάρκεια του Πολέμου στη Βοσνία, υπήρξε εκπρόσωπος της Σερβικής Δημοκρατίας στο εθνικό κοινοβούλιο. Την περίοδο αυτή, δημιούργησε τα «Ανεξάρτητα Μέλη της Κοινοβουλευτικής Σύσκεψης» (Клуб независних посланика у Народној Скупштини Републике Српске, Klub nezavisnih poslanika u Narodnoj Skupštini Republike Srpske),το οποίο αποτέλεσε τη μοναδική αντιπολίτευση απέναντι στο Σερβικό Δημοκρατικό Κόμμα (Српска демократска странка, Srpska demokratska stranka), το οποίο κατείχε την απόλυτη πλειοψηφία του κοινοβουλίου της Σερβικής Δημοκρατίας κατά τη διάρκεια του πολέμου.
Το διαβούλιο που διεύθυνε μετασχηματίστηκε στον πυρήνα του Κόμματος των Ανεξάρτητων Σοσιαλιστών Δημοκρατών (Stranka nezavisnih socijaldemokrata,SNSD) το 1996, μετά την υπογραφή της ειρήνης ως αποτέλεσμα της συμφωνίας του Ντέιτον. Εκλέχτηκε στη θέση του πρώτου προέδρου του κόμματος. Στη συνέχεια το κόμμα του ενώθηκε με ένα άλλο σοσιαλιστικό δημοκρατικό κόμμα, και μαζί σχημάτισαν τη Συμμαχία των Ανεξάρτητων Σοσιαλιστών Δημοκρατών, της οποίας ηγείται ο Ντόντικ. Το 1997 εκλέχτηκε στο κοινοβούλιο της Σερβικής Δημοκρατίας.
Πρωθυπουργός της Σερβικής Δημοκρατίας (1998-2001, 2005-)
Τον Ιανουάριο του 1998, ο τότε πρόεδρος της Σερβικής Δημοκρατίας, Μπιλχάναν Πλάβσιτς τον διόρισε πρωθυπουργό. Η κυβέρνηση του διήρκεσε μέχρι τον Ιανουάριο του 2001
Όσο βρισκόταν στην αντιπολίτευση, επικεντρώθηκε στην ενδυνάμωση του κόμματος του, κάτι που τελικά οδήγησε στη νίκη του στις εκλογές του Οκτωβρίου του 2006. Κατά τη διάρκεια της προεκλογικής του εκστρατείας, την οποία διεξήγαγε υπό το σύνθημα "Σερβική Δημοκρατία, ένα καλύτερο μέρος της Βοσνίας και Ερζεγοβίνης" αντιτάχθηκε στην πρόκληση από την άλλη οντότητα της Βοσνίας και Ερζεγοβίνης, την Ομοσπονδία της Βοσνίας και Ερζεγοβίνης για τη διάλυση της Σερβικής Δημοκρατίας. Η πρόταση έγινε συγκεκριμένα από το βοσνιακό κόμμα Κόμμα της Βοσνίας και Ερζεγοβίνης. Η απάντηση του στην πρόταση αυτή ήταν ένα αίτημα για διεξαγωγή δημοψηφίσματος για την ανεξαρτησία της Σερβικής Δημοκρατίας.
Πολιτικό πρόγραμμα
Ο Μίλοραντ Ντόντικ και το κόμμα του υποστηρίζουν μία χώρα οργανωμένη ως μία αποκεντρωμένη, ομοσπονδιακή πολιτεία, με τη Σερβική Δημοκρατία να αποτελεί θεσμική μονάδα της ολότητας. Υποστηρίζει ότι η Βοσνία και Ερζεγοβίνη, σαν μία πολυεθνική χώρα, χρειάζεται ένα εκλεπτυσμένο πολιτικό σύστημα το οποίο θα διανέμει την πολιτική δύναμη, ώστε να προστατεύει τα δικαιώματα των πολιτών και να αποτρέπει κάθε φυλετική ομάδα από το να κυριαρχήσει έναντι των άλλων. Ο Ντόντικ ισχυρίζεται επιπλέον ότι η θέσπιση μιας απλής πλουραλιστικής δημοκρατίας, με ολόκληρη τη χώρα στο ρόλο του εκλέκτορα, θα οδηγούσε στη διακυβέρνηση της χώρας από τους Βόσνιους, όπως συμβαίνει στην Ομοσπονδία της Βοσνίας και Ερζεγοβίνης. Πιστεύει επίσης ότι η οικονομία αποτελεί κινητήριο δύναμη για την τόσο της Δημοκρατίας της Σερβίας, όσο και της Ομοσπονδίας. Του ασκήθηκε αρκετές φορές κριτική, τόσο από Βόσνιους όσο και από ξένους πολιτικούς, ότι επιδιώκει να καταστήσει τη Σερβική Δημοκρατία ημιαυτόνομη πολιτεία και να επιβάλλει πολλές από τις απόψεις του χωρίς διαπραγματεύσεις. Επιπλέον έχει καταγραφεί ότι δε διστάζει να προσβάλλει και να απειλεί τους πολιτικούς του αντιπάλους.
Εκλογή στην προεδρία
Στις προεδρικές εκλογές που διεξήχθησαν στην Σερβική Δημοκρατία στις 3 Οκτωβρίου 2010, ο Ντόντικ εξελέγη πρόεδρος με ποσοστό 50,52% έναντι 35,92% για τον αντίπαλό του, Όγκνιεν Τάντιτς. Ο Ντόντικ ορκίστηκε και ανέλαβε καθήκοντα στις 15 Νοεμβρίου 2010. Επανεξελέγη στις εκλογές του 2014 και το 2022.
Εξωτερικοί σύνδεσμοι
Κατηγορία:Ηγέτες εν ενεργεία Κατηγορία:Γιουγκοσλάβοι πολιτικοί Κατηγορία:Σερβοβόσνιοι πολιτικοί
Γνωστική ψυχολογία
Η γνωστική ψυχολογία είναι επιστημονικό πεδίο της ψυχολογίας που προσπαθεί να ερμηνεύσει τα φαινόμενα της αντίληψης και των διανοητικών διεργασιών υποστηρίζοντας ότι έτσι μπορεί να εξηγηθεί η ανθρώπινη συμπεριφορά. Η περιοχή καλύπτει ένα ευρύ φάσμα περιοχών έρευνας, εξετάζοντας ερωτήματα λειτουργίας της μνήμης, προσοχής, αντίληψης, αναπαράστασης της γνώσης, σκέψης, δημιουργικότητας και επίλυσης προβλημάτων. Ο όρος γνωστική ψυχολογία πρωτοπαρουσιάστηκε στο βιβλίο Cognitive Psychology από τον Ούλριχ Νάισερ το 1967 όπου δίνεται ένας πολύ ευρύς ορισμός, δίνοντας έμφαση στην άποψη ότι η νόηση έχει συγκεκριμένες θεμελιώδεις δομές. Αυτός ο ορισμός δίνει τη δυνατότητα μελέτης υψηλότερου επιπέδου εννοιών, όπως η σκέψη, που τα μοντέρνα βιβλία συνήθως συμπεριλαμβάνουν στην προσπάθειά τους να ορίσουν τη γνωστική ψυχολογία.
Το βασικό ερώτημα
Το βασικό ερώτημα της γνωστικής ψυχολογίας είναι το πώς ένα άτομο αποκτά γνώση. Επάνω στο ζήτημα αυτό, η βασική της θέση είναι ότι, η είσοδος και η επεξεργασία πληροφοριών, που οδηγούν στη μάθηση και τη γνώση, ακολουθούν μια διαδικασία παρόμοια με εκείνη της επεξεργασίας των τροφών κατά τη λειτουργία της πέψης. Με την επεξεργασία αυτή οι γνώσεις μετασχηματίζονται και αποθηκεύονται, για να ενεργοποιηθούν, όταν τις χρειαστούμε. Αυτό σημαίνει ότι για να μετατραπεί η πληροφορία σε γνώση, μεσολαβούν όχι μόνον οι αισθήσεις, οι οποίες φιλτράρουν τα εξωτερικά ερεθίσματα, αλλά και κάποιες διαδικασίες επεξεργασίας οι οποίες μετασχηματίζουν τα δεδομένα σε γνώση. Οι διαδικασίες αυτές καθορίζονται από τις γνωστικές λειτουργίες, δηλαδή την αντίληψη, τη μνήμη, τη γλώσσα, τη σκέψη και την ικανότητα επίλυσης προβλημάτων.
Η μελέτη της μάθησης
Η γνωστική ψυχολογία θεωρεί ότι για να μελετηθεί η μάθηση πρέπει να μελετήσουμε αναλυτικά τον μετασχηματισμό της πληροφορίας σε γνώση, δηλαδή τις φάσεις της γνωστικής επεξεργασίας πληροφοριών, και ρίχνει το βάρος της στη μελέτη των συγκεκριμένων γνωστικών λειτουργιών. Συνεισφέρει σημαντικά στο διεπιστημονικό πεδίο της γνωσιακής επιστήμης ενώ μοιράζεται το ίδιο αντικείμενο μελέτης, υπό διαφορετική σκοπιά, με την τεχνητή νοημοσύνη.
Α΄ κατηγορία ΠΟΕΛ
Η Α΄ Κατηγορία ΠΟΕΛ είναι ένα τοπικό, ποδοσφαιρικό πρωτάθλημα το οποίο διοργανώνεται από την Ποδοσφαιρική Ομοσπονδία Επαρχίας Λευκωσίας (ΠΟΕΛ) απο το 1956. Στο πρωτάθλημα αυτό συμμετέχουν ομάδες μέλη της ΠΟΕΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Πολυνίκης ομάδα του θεσμού είναι η Πρόοδος Καϊμακλίου με 6 κατακτήσεις.
Από το πρωτάθλημα αυτό καθορίζεται η ομάδα που θα εκπροσωπήσει την ΠΟΕΛ στο Πρωτάθλημα πρωταθλητριών ΣΤΟΚ και οι ομάδες της ΠΟΕΛ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.
Η Α΄ κατηγορία ΠΟΕΛ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.
Δομή
Στο πρωτάθλημα συμμετέχουν 12 ομάδες. Διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Η πρωταθλήτρια ομάδα συμμετέχει στο Πρωτάθλημα πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.
Ομάδες
Οι ομάδες που συμμετέχουν στο πρωτάθλημα Α΄ κατηγορίας 2022-23 είναι:
Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Τις περιόδους 1958-59 και 1959-60 το πρωτάθλημα διεξήχθη σε ομίλους και δεν έγιναν αγώνες για ανάδειξη πρωταθλήτριας ομάδας ομοσπονδίας. Την περίοδο 1962-63 στον τελικό για ανάδειξη πρωταθλήτριας ομάδας ομοσπονδίας αγωνίστηκαν οι ομάδες Ονήσιλος Γερολάκκου-Ερμής Τραχωνίου. Δεν είναι γνωστό το αποτέλεσμα. Την περίοδο 1963-64 το πρωτάθλημα δεν διεξήχθη εξ'αιτίας των δικοινοτικών ταραχών. Για τις περιόδους 1965-66 και 1967-68 δεν έχουν βρεθεί στοιχεία και δεν είναι γνωστό αν έγιναν αγώνες για ανάδειξη πρωταθλήτριας ομάδας ομοσπονδίας. Την περίοδο 1974-75 το πρωτάθλημα καθυστέρησε να ξεκίνησει λόγω της τουρκικής εισβολής στην Κύπρο και ως εκ τούτου δεν έγιναν αγώνες για ανάδειξη πρωταθλήτριας ομάδας της ομοσπονδίας. Την περίοδο 2019-20 το πρωτάθλημα διακόπηκε 2 αγωνιστικές πριν την ολοκλήρωση του εξ'αιτίας της πανδημίας του κορωνοιού. Το πρωτάθλημα απονεμήθηκε στην πρωτοπόρο ομάδα Πρόοδος Καϊμακλίου μετά από απόφαση της ομοσπονδίας.Την περίοδο 2020-21 το πρωτάθλημα διακόπηκε εξ'αιτίας της πανδημίας του κορωνοιού.
Κατακτήσεις πρωταθλημάτων ομίλων ανά ομάδα
Μέχρι το 2013 το πρωτάθλημα της ΠΟΕΛ διεξαγόταν σε ομίλους και οι πρωταθλήτριες των ομίλων έδιναν αγώνες νοκ-αουτ για την ανάδειξη πρωταθλήτριας ομάδας της ομοσπονδίας. Ο πιο κάτω πίνακας παρουσιάζει τις κατακτήσεις πρωταθλημάτων ομίλων άνα ομάδα:
Εξωτερικοί σύνδεσμοι
Κατηγορία:Ποδοσφαιρικές διοργανώσεις Κύπρου
Αγρίδι
Με το όνομα Αγρίδι συναντώνται οι παρακάτω οικισμοί της Ελλάδας:
Δείτε επίσης
Αγριδι
Περιφέρειες της Σενεγάλης
μικρογραφία|δεξιά|500px|Οι περιφέρειες της Σενεγάλης
Η Σενεγάλη διαιρείται σε 14 περιφέρειες (régions) και υποδιαιρείται σε 34 διαμερίσματα (départements), 94 δήμους (arrondissements) και πολλές κοινότητες (communes). Οι περιφέρειες:
Κατηγορία:Γεωγραφία της Σενεγάλης
Αγρίδι Αχαΐας
Με το όνομα Αγρίδι υπάρχουν δύο οικισμοί στην Αχαΐα:
Σημείωση
Αγρίδι ονομάζεται στην Αχαΐα και η περιοχή στην οποία διασταυρώνονται ο δρόμος Χαλανδρίτσας-Καλαβρύτων με αυτόν προς το Λεόντιο, ανάμεσα στα χωριά Καταρράκτης και Καλανίστρα.
Αγριδι Αχαιας
Mr. Big (αμερικάνικο συγκρότημα)
Οι Mr. Big είναι αμερικάνικο hard rock συγκρότημα, το οποίο δημιουργήθηκε το 1988 στο Λος Άντζελες. Είναι γνωστοί για την εξαιρετική τεχνική και την μουσικότητα τους. Το απόγειο της εμπορικής τους επιτυχίας ήλθε στις αρχές της δεκαετίας του '90 με το άλμπουμ "Lean into It" και την # 1 επιτυχία "To Be with You". Από εκεί και έπειτα, συνέχισαν να κυκλοφορούν δίσκους ανά τακτά χρονικά διαστήματα, γνωρίζοντας μεγάλη επιτυχία στην Ιαπωνία, μέχρι την διάλυση τους το 2002.
Επιτυχία και παρακμή
Ο πρώτος τους δίσκος, με την ονομασία "Mr. Big", κυκλοφόρησε τον Ιούνιο του 1989 μέσω της "Atlantic", ανεβαίνοντας στο # 46 του Billboard. Για την προώθηση του δίσκου, περιόδευσαν στις Ηνωμένες Πολιτείες και την Άπω Ανατολή μαζί με τους Rush.
left|thumb|160px|Οι Mr. Big το 1992 Για να ικανοποιήσουν την μεγάλη ζήτηση στην Ιαπωνία, κυκλοφόρησαν το ζωντανά ηχογραφημένο ΕΡ "Live! Raw Like Sushi" στην χώρα του ανατέλλοντος Ηλίου, από τις εμφανίσεις τους τον Ιούνιο του 1990. Το συγκρότημα επέστρεψε στο στούντιο για την ηχογράφηση του "Lean into It", το οποίο κυκλοφόρησε τον Μάρτιο του 1991, φθάνοντας στο # 15 του Billboard, ωθούμενο από την # 1 επιτυχία, "To Be with You", τραγούδι που έφθασε και στην τρίτη θέση των βρετανικών τσαρτ, ενώ το "Just Take My Heart" μπήκε και αυτό στο Top-20 των αμερικάνικων τσαρτ. Κατά την βρετανική περιοδεία για την προώθηση του άλμπουμ, ηχογραφήθηκε το "Mr. Big Live", ενώ οι Mr. Big ξεκίνησαν την σύνθεση κομματιών για τον επόμενο τους δίσκο.
Το 1993, κυκλοφόρησε το "Bump Ahead" με μικρότερη επιτυχία σε σχέση με τον προκάτοχο του και το συγκρότημα περιόδευσε στην Μεγάλη Βρετανία με τους Forgodsake να ανοίγουν τις εμφανίσεις τους. Κατά την διάρκεια αυτής της περιοδείας, έπαιξαν τρεις συναυλίες στο Στάδιο Γουέμπλεϊ του Λονδίνου ως support των Aerosmith.
Το "Hey Man" κυκλοφόρησε το 1996, με την δημοτικότητα του συγκροτήματος να παραμένει σε υψηλό επίπεδο μόνο στην Ιαπωνία, αφού η αλλαγή στον ήχο της hard rock μουσικής κατά την δεκαετία του '90, μείωσε την εμπορικότητα των Mr. Big στην Ευρώπη και την Αμερική. Η κατάσταση αυτή, ώθησε το συγκρότημα να περιοδεύει συχνότερα στην Ασία και πιο σπάνια στην πατρίδα του. Ο ζωντανά ηχογραφημένος δίσκος "Live at Budokan" εκδόθηκε μόνο στην Ιαπωνία, ενώ τα μέλη του συγκροτήματος ασχολούνταν με τα προσωπικά τους πρότζεκτ, βάζοντας τους Mr. Big στον πάγο μέχρι το 1999, όταν ανακοινώθηκε η αποχώρηση του Γκίλμπερτ και η αντικατάσταση του από τον Ρίτσι Κότζεν.
Πρώτη κυκλοφορία της νέας σύνθεσης ήταν το άλμπουμ "Get Over It", το οποίο έφθασε στην πέμπτη θέση των ιαπωνικών τσαρτ. Ακολούθησε το "Actual Size" το 2001 σε παραγωγή του Ρίτσι Ζίτο, αλλά αμέσως μετά ο Τόρπι εκδήλωσε την επιθυμία του να αποχωρήσει από το συγκρότημα, οδηγώντας τους Mr. Big στην διάλυση μετά από μία αποχαιρετιστήρια περιοδεία στην Ιαπωνία.
Επανένωση
Στις 13 Μαΐου 2008, η σύνθεση των Γκίμλπερτ, Τόρπι, Σίχαν και Κότζεν βρέθηκε επί σκηνής στο "House Of Blues" του Λος Άντζελες, παίζοντας το "Daddy, Brother, Lover, Little Boy" και την διασκευή στο "30 Days In The Hole" των Humble Pie. Λίγες ημέρες αργότερα, αποφάσισαν να επικοινωνήσουν με τον Έρικ Μάρτιν για μία επανένωση της αρχικής σύνθεσης των Mr. Big. Η επίσημη ανακοίνωση της αναδημιουργίας του συγκροτήματος ήλθε στις 1 Φεβρουαρίου 2009, με σκοπό τον εορτασμό της εικοστής επετείου του πρώτου τους δίσκου. Τον Ιούνιο του ίδιου έτους περιόδευσαν στην Ιαπωνία και τρεις μήνες αργότερα έδωσαν την πρώτη τους συναυλία εκτός Ιαπωνίας στο Τάλιν της Εσθονίας.
Τον Σεπτέμβριο του 2010, ηχογράφησαν τον δίσκο "What If...", ο οποίος κυκλοφόρησε στην Ιαπωνία τον Δεκέμβριο της ίδιας χρονιάς και στον υπόλοιπο κόσμο τον Ιανουάριο του 2011. Για την προώθηση του άλμπουμ, περιόδευσαν στις Ηνωμένες Πολιτείες και την Ευρώπη, συμμετέχοντας και στο "Download Festival", τον Ιούνιο του 2011.
Στις 30 Σεπτεμβρίου 2014, κυκλοφόρησε το όγδοο στούντιο άλμπουμ του συγκροτήματος με τίτλο "...The Stories We Could Tell", μπαίνοντας στο Billboard 200 για πρώτη φορά μετά το 1993. Ο Τόρπι διαγνώστηκε με τη νόσο του Πάρκινσον και δεν μπορούσε να παίξει στον δίσκο, αλλά χρησιμοποίησε drum machine, ενώ για την περιοδεία του δίσκου τα τύμπανα ανέλαβε ο Ματ Σταρ, από το προσωπικό σχήμα του Έις Φρίλι.
Στις 7 Ιουλίου 2017, το συγκρότημα κυκλοφόρησε το ένατο στούντιο άλμπουμ της καριέρας του με τίτλο "Defying Gravity" μέσω της Frontiers Music Srl. Την παραγωγή ανέλαβε ο Kevin Elson, με τον οποίο είχαν συνεργαστεί στα τρία πρώτα άλμπουμ τους, ενώ γκεστ συμμετοχή στα τύμπανα έκανε ο Ματ Σταρ των Burning Rain, με τον οποίο συνεργάζονται στις ζωντανές τους εμφανίσεις λόγω του προβλήματος υγείας του Τόρπι.
Εξωτερικοί σύνδεσμοι
Κατηγορία:Αμερικανικά glam metal συγκροτήματα Κατηγορία:Hard rock συγκροτήματα από Καλιφόρνια
Γέφυρα Τεμπών
Η γέφυρα Τεμπών βρίσκεται επί της Παλαιάς Εθνικής Οδού Αθηνών Θεσσαλονίκης (Εθνική Οδός 1) Έχει συνολικό μήκος 210 μέτρα, πλάτος 14 μέτρα και περιλαμβάνει αφενός τη γεφύρωση του Πηνειού ποταμού (μήκος 154 μέτρα) και αφετέρου την άνω διάβαση της σιδηροδρομικής γραμμής Λαρίσης - Θεσσαλονίκης (μήκος 56 μέτρα). Η γέφυρα είναι λοξή ως προς τον ποταμό. Η έναρξη της κατασκευής της έγινε το 1959 και η ολοκλήρωσή της το 1960. Τα εγκαίνιά της πραγματοποιήθηκαν στις 3 Σεπτεμβρίου 1960 από τον τότε υπουργό Δημοσίων Έργων Σόλωνα Γκίκα.
Η γεφύρωση του Πηνειού ποταμού αποτελείται από ένα κεντρικό άνοιγμα 73 μέτρων και δύο εκατέρωθεν ανοίγματα των 40,5 μέτρων έκαστο. Το κατάστρωμα της γέφυρας βρίσκεται σε ύψος 18 μέτρων πάνω από τη στάθμη των υδάτων του ποταμού. Ο φορέας της γέφυρας έχει κατασκευαστεί καθ'όλο το μήκος από προεντεταμένο σκυρόδεμα (μπετόν πρεκοντραίν). Το τμήμα της άνω διάβασης της σιδηροδρομικής γραμμής αποτελείται από δύο ανοίγματα (25,9 και 30,1 μέτρα).
Η θεμελίωση της γέφυρας παρουσίασε πολλές δυσχέρειες, λόγω του μεγάλου βάθους του ποταμού, της αμμώδους σύστασης του υπεδάφους και της παρουσίας πολλών και μεγάλων πηγών στις θέσεις των βάθρων. Συνολικά, το έργο απαίτησε εκσκαφές 13.100 m3, σιδηρές πασσαλοσανίδες 172 τόννων, σκυρόδεμα 8.400 m3, σιδηρούν οπλισμό 270 τόννων, καλώδια προέντασης 52 τον. και λιθορριπές 3.000 m3. Η συνολική δαπάνη της γέφυρας ανήλθε στο ποσό των 13,6 εκ. δραχμών (με τιμές εποχής). Το έργο μελετήθηκε και κατασκευάστηκε από Έλληνες τεχνικούς. Την τεχνική μελέτη εκπόνησε ο πολιτικός μηχανικός Ζεράρ Ναχνικιάν και την κατασκευή ανέλαβε η "Τεχνική Εταιρία Οδών & Οδοστρωμάτων".
Κατηγορία:Γέφυρες στην Ελλάδα Κατηγορία:Νομός Λάρισας
Once Upon a Time (4ος κύκλος)
Ο τέταρτος κύκλος της Αμερικανικής τηλεοπτικής σειράς φαντασίας του ABC Once Upon a Time ανακοινώθηκε στις 8 Μαΐου 2014. Στις 13 Μαΐου 2014, αποκαλύφθηκε ότι ο κύκλος θα χωριζόταν σε δύο μέρη με το πρώτο μέρος να προβάλλεται κατά τη διάρκεια του φθινοπώρου του 2014 και το δεύτερο μέρος κατά τη διάρκεια της άνοιξης του 2015 της Αμερικανικής τηλεοπτικής σεζόν. Ο κύκλος έκανε πρεμιέρα στις 28 Σεπτεμβρίου 2014 και ολοκληρώθηκε στις 10 Μαΐου 2015.
Στις 20 Απριλίου 2014 επιβεβαιώθηκε ότι ο πρώην πρωταγωνιστής της spin-off σειράς Once Upon a Time in Wonderland, Μάικλ Σότσα, θα γινόταν βασικός υποδυόμενος τον χαρακτήρα που είχε και στην spin-off σειρά, τον Γουίλ Σκάρλετ/Βαλέ Κούπα.
Οι νέοι χαρακτήρες που συστήνονται σε αυτόν τον κύκλο περιλαμβάνουν τους κύριους ανταγωνιστές των δύο μερών, τη Βασίλισσα του Χιονιού και τις Βασίλισσες του Σκότους (μια τριάδα κακών που περιλαμβάνει τη Μαλέφισεντ, η οποία επιστρέφει στη σειρά, και τους νέους χαρακτήρες των Κρουέλα Ντε Βιλ και Ούρσουλα). Επιπρόσθετα, μας συστήνονται οι Έλσα, Άννα και Κριστόφ από το Ψυχρά κι Ανάποδα και οι Μαθητευόμενος του Μάγου, Little Bo-Peep και Ποσειδώνας.
Πλοκή
Ένα ατύχημα μεταφέρει την Έλσα από το Μαγεμένο Δάσος του παρελθόντος στο Στόρυμπρουκ του παρόντος προς αναζήτηση της αδελφής της Άννα. Με τη βοήθεια της Έμμα, η Έλσα ανακαλύπτει το παρελθόν της με τη μυστήρια Βασίλισσα του Χιονιού. Στο μεταξύ, η Έμμα μαθαίνει ότι η Βασίλισσα του Χιονιού ήταν η πρώην θετή της μητέρα και η οποία έχει σκοπό να αντικαταστήσεις τις πεθαμένες αδελφές της με εκείνην και την Έλσα χρησιμοποιώντας ένα ξόρκι Σπασμένης Όρασης. Αυτό οδηγεί στην καταστροφή της Βασίλισσας του Χιονιού και την εξορία του κυρίου Γκολντ από το Στόρυμπρουκ. Τότε, οι Βασίλισσες του Σκότους, οι οποίες αποτελούνται από τη Μαλέφισεντ, την Ούρσουλα και την Κρουέλα, μεταμορφώνονται με τη βοήθεια του Γκολντ και όλοι μαζί σχεδιάζουν να ξαναγράψουν το βιβλίο Once Upon a Time με τη βοήθεια του Συγγραφέα. Αυτό έχει ως αποτέλεσμα τη δημιουργία μιας παράλληλης πραγματικότητας μέσα στο Βασίλειο του Βιβλίου. Καθώς ο Χένρι επαναφέρει την ισορροπία στον κόσμο, το Σκοτάδι απελευθερώνεται οδηγώντας την Έμμα να προβεί στην τελική θυσία για να εξασφαλίσει την ευτυχία της Ρετζίνα.
Ανάπτυξη
Ο τέταρτος κύκλος του Once Upon a Time επιβεβαιώθηκε στις 8 Μαΐου 2014. Την ανακοίνωση της επιβεβαίωσης ακολούθησε η ανακοίνωση ότι το πρώτο μέρος του κύκλου θα προβαλλόταν κατά τη διάρκεια του φθινοπώρου του 2014, ενώ το δεύτερο μέρος θα προβαλλόταν την άνοιξη του 2015. Τον Αύγουστο του 2014, αναφέρθηκε ότι η Μαλέφισεντ θα ήταν ο βασικός κακός του δεύτερου μέρους. Πριν την πρεμιέρα του κύκλου, ένα ειδικό επεισόδιο μεταδόθηκε το οποίο συνόψιζε τα γεγονότα των τριών προηγούμενων και τελείωσε με την εισαγωγή της ιστορίας από το "Ψυχρά κι Ανάποδα". Το θέμα του κύκλου είναι "Ποτέ μην τα παρατάς για τους ανθρώπους που αγαπάς".
Ο Άνταμ Χόρογουιτς ανακοίνωσε αρχικά ότι το διπλό επεισόδιο "Smash the Mirror", θα προβαλλόταν νωρίτερα από τη συνηθισμένη ώρα μετάδοσης της σειράς, στις 7/6c και θα διαρκούσε δύο ώρες. Ωστόσο, αργότερα αυτό ήρθε σε αντίθεση με το επίσημο πρόγραμμα του σταθμού, το οποίο έλεγε ότι το επεισόδιο θα ξεκινούσε την προβολή του στη συνηθισμένη ώρα της σειράς στις 8/7c. Το επίσημο δελτίο τύπου του ABC καθώς και η ιστοσελίδα Futon Critic υποστήριξαν ότι το επεισόδιο θα προβαλλόταν στις 8/7c. Ο Χόρογουιτς διευκρίνισε αργότερα μέσω Twitter ότι η έξτρα ώρα ήταν επιπρόσθετη στα ήδη 22 επεισόδια που ανακοινώθηκαν. Επιβεβαίωσε επίσης ότι το φινάλε του χειμώνα θα μεταδιδόταν στις 14 Δεκεμβρίου 2014 και αργότερα ότι η σειρά θα επιστρέψει την 1η Μαρτίου 2015. Στις 15 Μαρτίου 2015, ο Χόρογουιτς επιβεβαίωσε ότι τα δύο τελευταία επεισόδια του κύκλου θα αποτελούσαν ένα δίωρο επεισόδιο, το οποίο θα προβαλλόταν την ίδια μέρα.
Επιβεβαιώθηκε επίσης ότι, σε αντίθεση με την ιστορία του πρώτου μέρους που εμπεριέχει χαρακτήρες και ιστορίες από το "Ψυχρά κι Ανάποδα", οι κακοί του δεύτερου μέρους θα έρχονταν από τη "μυθολογία" του Once Upon a Time και όχι από τις ταινίες από τις οποίες προέρχονταν οι χαρακτήρες. Έτσι, η ιστορία τους δεν θα ήταν όπως την ξέρει και τη θυμάται ο κόσμος. Πιο συγκεκριμένα, ο δημιουργός Άνταμ Χόρογουιτς δήλωσε ότι: "Η Κρουέλα του Once μπορεί να έχει μια διαφορετική ιστορία από αυτήν που ο κόσμος θυμάται από την ταινία" και εξήγησε ότι η Μαλέφισεντ έχει ήδη εμφανιστεί διαφορετική στη μυθολογία της σειράς σε προηγούμενους κύκλους.
Ένα άλλο ειδικό επεισόδιο, παρόμοιο με εκείνο που προβλήθηκε μεταξύ του τέλους του πρώτου μέρους του τρίτου κύκλου και την πρεμιέρα του δεύτερου μέρους, προβλήθηκε μία ώρα πριν την πρεμιέρα του δεύτερου μέρους του τέταρτου κύκλου την 1η Μαρτίου 2015. Το επεισόδιο αυτό είχε τον τίτλο "Secrets of Storybrooke" και την αφήγηση έκανε η πρωταγωνίστρια της σειράς, Τζένιφερ Μόρισον.
Κάστινγκ
Μετά το κόψιμο της spin-off σειράς Once Upon a Time in Wonderland, αναφέρθηκε ότι ο Μάικλ Σότσα, ο οποίος είχε το ρόλο του Γουίλ Σκάρλετ/Βαλές Κούπα, ήταν σε συζητήσεις για να μπει στο βασικό καστ του Once Upon a Time αν η σειρά ανανεωνόταν για τέταρτο κύκλο. Αυτό επιβεβαιώθηκε αργότερα, στις 20 Απριλίου 2014, και στις 8 Μαΐου 2014, ο Σότσα ανήκε στο καστ του τέταρτου κύκλου. Ο Μάικλ Ρέιμοντ-Τζέιμς δε θα επέστρεφε ως μέλος του βασικού καστ, αφού ο χαρακτήρας του, Νιλ Κάσσιντι, είχε σκοτωθεί. Κατά τη διάρκεια της Comic Con του 2014, ανακοινώθηκε επίσημα ότι η Τζίνιφερ Γκούντγουϊν θα επέστρεφε ως Χιονάτη/Μαίρη Μάργκαρετ Μπλάνσαρντ, μαζί με τους συμπρωταγωνιστές της Τζένιφερ Μόρισον ως Έμμα Σουάν, Τζος Ντάλλας ως Πρίγκιπας του Παραμυθιού/Ντέιβιντ Νόλαν, Κόλιν Ο'Ντόναχιου ως Κάπτεν Κίλλιαν "Χουκ" Τζόουνς, Τζάρεντ Σ. Γκίλμορ ως Χένρι Μιλς, Λάνα Παρίγια ως Κακιά Βασίλισσα/Ρετζίνα Μιλς και Έμιλι ντε Ράβιν ως Μπελ. Η Ντε Ράβιν επιβεβαίωσε επίσης την επιστροφή του Ρόμπερτ Καρλάιλ στον ρόλο του Ραμπλστίλτσκιν/Κύριου Γκολντ μέσω μιας φωτογραφίας που μοιράστηκε στον προσωπικό της λογαριασμό στο Instagram.
Την 1η Ιουλίου 2014, ανακοινώθηκε ότι ο Σκοτ Μάικλ Φόστερ είχε προσληφθεί για τον χαρακτήρα του Κριστόφ από το Ψυχρά κι Ανάποδα και η Ελίζαμπεθ Λάιλ ως Άννα. Την επόμενη μέρα, ανακοινώθηκε ότι για τον ρόλο της Έλσα προσλήφθηκε η Τζιορτζίνα Χεγκ. Στις 8 Ιουλίου 2014, αποκαλύφθηκε ότι η Ελίζαμπεθ Μίτσελ είχε επίσης προσληφθεί για έναν μυστικό ρόλο. Αποκαλύφθηκε αργότερα ότι θα είχε το ρόλο της κακιάς Βασίλισσας του Χιονιού, παρόμοιας με αυτήν από το αυθεντικό παραμύθι του Χανς Κρίστιαν Άντερσεν. Ο χαρακτήρας αυτός θα ήταν η θεία της Έλσα και της Άννα και θα την έλεγαν Ίνγκριντ. Ο Έντουαρντ Κίτσις και ο Άνταμ Χόρογουιτς "προσέλαβαν" επίσης κι έναν αληθινό τάρανδο ως Σβεν. Στις 28 Ιουλίου 2014, οι Τάιλερ Τζέικοπ Μουρ και Τζον Ρις-Ντέιβις ανακοινώθηκαν για τους ρόλους των Πρίγκιπας Χανς και Γκραντ Πάμπι αντίστοιχα. Το τρίτο επεισόδιο, "Rocky Road", αποκάλυψε ότι τους ρόλους των δύο αδελφών του Χανς, Φρανζ και Χούργκεν, είχαν δοθεί στους Νιλς Χόγκνεσταντ και Μάρκους Ρόσνε αντίστοιχα.
Ηθοποιοί που επέστρεψαν για τους ρόλους τους περιλαμβάνουν τους Σιον Μαγουάιαρ ως Ρομπέν των Δασών, Κρίστι Λάινγκ ως Μάριαν, Τζιανκάρλο Εσποσίτο ως Μαγικός Καθρέφτης/Σίντνεϊ Γκλας, Μπέβερλι Έλιοτ ως Γιαγιά, Λι Άρενμπεργκ ως Ντρίμι/Γκρινιάρης/Λίροϊ, Ραφαέλ Σμπαρτζ ως Τζίμινυ Κρίκετ/Δρ. Άρτσι Χόππερ και Κίγκαν Κόνορ Τρέισι ως Γαλάζια Νεράιδα/Ηγούμενη. Ο Φοστίνο Ντι Μπαούντα επέστρεψε επίσης ως Υπναράς/Γουόλτερ, όπως και η Κρίστιν Μπάουερ βαν Στράτεν ως Μαλέφισεντ.
Στις 4 Σεπτεμβρίου, αποκαλύφθηκε ότι στο έκτο επεισόδιο, η Φράνσις Ο'Κόνορ θα υποδυόταν τη μητέρα της Μπελ, Κολέτ, αν και υπαινίχθηκαν περισσότερες εμφανίσεις για αργότερα κατά τη διάρκεια του κύκλου. Ένα νέο χαρακτήρα, τη Λίλη, θα υποδυόταν η Νικόλ Μουνιόζ, ενώ στη Σάλι Πρέσμαν δόθηκε ο ρόλος της Χέλγκα. Στις 5 Νοεμβρίου 2014, ανακοινώθηκε ότι στα πιο μετέπειτα επεισόδια του κύκλου, η Βικτόρια Σμέρφιτ θα υποδυόταν την Κρουέλα Ντε Βιλ ως επαναλαμβανόμενος ρόλος και ότι κάποιοι υπαινιγμοί για τον χαρακτήρα της θα τοποθετούνταν σε μερικά από το επόμενα επεισόδια. Έναν άλλο κακό για τον κύκλο, την Ούρσουλα από τη Μικρή Γοργόνα, θα υποδυόταν η Μέριν Ντάντζεϊ. Ο χαρακτήρας πήρε το όνομά του από την αυθεντική Θεά της Θάλασσας, την οποία υποδύθηκε χαρίζοντας τη φωνή της στο επεισόδιο "Ariel" του τρίτου κύκλου, η Ιβέτ Νικόλ Μπράουν. Οι Στράτεν, Σμέρφιτ και Ντάντζεϊ πρωτοεμφανίστηκαν στο φινάλε του πρώτου μέρους, στο επεισόδιο "Heroes and Villains", και όλες μαζί ονομάστηκαν ως οι "Βασίλισσες του Σκότους".
Στις 17 Οκτωβρίου 2014, αποκαλύφθηκε ότι η Ρεμπέκα Γουισόκι προσλήφθηκε για το ρόλο της Μαντάμ Φοστίνα, η οποία θα εμφανιζόταν στο ένατο επεισόδιο "Fall", ενώ λίγες μέρες αργότερα, στις 22 Οκτωβρίου, οι Ντέιβιντ Πολ Γκροβ, Γκέιμπ Κούθ, Μάικλ Κόλμαν, Μιγκ Μακάριο και Τζέφρι Κάσιερ επιβεβαιώθηκαν ως επιστροφή για την ενσάρκωση των υπόλοιπων εφτά νάνων. Στις 25 Οκτωβρίου 2014, η Τζίνιφερ Γκούντγουϊν αποκάλυψε ότι τον γιο της Μαίρη Μάργκαρετ και του Ντέιβιντ, Νιλ Νόλαν, υποδύονται οκτώ διαφορετικά μωρά προσθέτοντας: "Συνήθιζα να λέω "τα μωρά μοιάζουν με μωρά". Και τώρα που έχω μωρό λέω, πώς γίνεται οι θεατές να μην καταλαβαίνουν ότι σε κάθε σκηνή, είναι ένα διαφορετικό μωρό;"
Στο πρώτο επεισόδιο του κύκλου, "A Tale of Two Sisters", είχαμε την επιστροφή του Τζέισον Μπούρκαρτ ως Μικρός Τζον, ο οποίος επανεμφανίστηκε και στο έκτο επεισόδιο, αλλά και του Ραφαέλ Αλεχάντρο ως Ρόλαντ, ο οποίος επανεμφανίστηκε στο τρίτο και έκτο επεισόδιο. Στο πρώτο επεισόδιο γνωρίσαμε για πρώτη φορά τη Βασίλισσα της Άρεντελ, μητέρα της Άννα και της Έλσα, Γκέρντα, την οποία υποδύθηκε η Πασκάλ Χάττον. Η Χάττον επανεφμανίστηκε στο έβδομο επεισόδιο του κύκλου. Το δεύτερο επεισόδιο, "White Out", μας σύστησε την Ρόμπιν Γουέιγκερτ στον ρόλο της Little Bo Peep, ενώ είχαμε και την επιστροφή της Γκάμπριελ Ρόουζ ως Ρουθ, τη μητέρα του Πρίγκιπα του Παραμυθιού. Στο τέταρτο επεισόδιο, "The Apprentice", εμφανίστηκε για πρώτη φορά ο Τίμοθι Γουέμπερ στο ρόλο του Μαθητευόμενου του Μάγου, ο οποίος επανεμφανίστηκε στο δίωρο επεισόδιο "Smash the Mirror", και στο δέκατο έκτο επεισόδιο, "Best Laid Plans". Στο τέταρτο επεισόδιο είχαμε επίσης την επιστροφή του Μπραντ Ντούριφ ως τον προηγούμενο Σκοτεινό Μάγο, Ζόσο, ενώ στο πέμπτο, "Breaking Glass", της Άμπι Ρος η οποία επέστρεψε για να υποδυθεί την έφηβη Έμμα Σουάν, και η οποία επανεμφανίστηκε στα επεισόδιο "Shattered Sight", και "Best Laid Plans".
Στο έκτο επεισόδιο, "Family Business", είχαμε την επιστροφή του Έρικ Κινλεϊσάιντ ως Μορίς, του πατέρα της Μπελ, και είδαμε για πρώτη φορά την Ντάρσι Τζόνσον ως Όακεν. Στο επόμενο επεισόδιο, "The Snow Queen", είχαμε την επιστροφή της Τζέσι Σχραμ στο ρόλο της Άσλεϊ/Σταχτοπούτα και της Σάρα Μπόλγκερ ως Αουρόρα. Επίσης, είχαμε την πρώτη εμφάνιση των Μπράιτον Σιαρμπίνο στη νεαρότερη εκδοχή του χαρακτήρα της Ελίζαμπεθ Μίτσελ, Ίνγκριντ, Άβα Μαρί Τέλεκ ως τη νεαρότερη εκδοχή της Γκέρντα, τη Βασίλισσα της Άρεντελ, Σάλι Πρέσμαν ως Χέλγκα, Μπέιλι Χέρμπερτ ως τη νεαρότερη εκδοχή της Χέλγκα και Τζόναθαν Ράνιον ως τη νεαρότερη εκδοχή του Δούκα του Γουέσελτον. Στο ένατο επεισόδιο, "Fall", είχαμε την επιστροφή του Τσαρλς Μεζιούρ τον ρόλο του Μαυρογένης.
Ο Πάτρικ Φίσλερ προσλήφθηκε στον "επαναλαμβανόμενο ρόλο κλειδί" του πλανόδιου πωλητή με το όνομα Γκόριν, ο οποίος έκανε την πρώτη του εμφάνιση στο επεισόδιο 16, "Best Laid Plans", όπου αποκαλύφθηκε ότι ήταν και ο "Συγγραφεάς". Ο Φίσλερ εμφανίστηκε επίσης στο δέκατο έβδομο επεισόδιο, "Heart of Gold".
Κατά τη διάρκεια ενός δεύτερου Q&A στις 15 Δεκεμβρίου 2014, ο Χόρογουιτς επιβεβαίωσε την επιστροφή της Τζοάννα Γκαρσία για το ρόλο της Άριελ. Στις 18 Δεκεμβρίου 2014, ο Έιον Μπέιλυ επιβεβαιώθηκε για την επιστροφή του στο ρόλο του Αύγουστου Μπουθ/Πινόκιου για "αρκετά επεισόδια στον τέταρτο κύκλο", ξεκινώντας από το δέκατο τέταρτο επεισόδιο, "Enter the Dragon". Αποκαλύφθηκε επίσης ότι ο Έρνι Χάτσον είχε προσληφθεί για τον ρόλο του Ποσειδώνα, ο οποίος είναι επίσης ο πατέρας της Ούρσουλα, και ο Σεμπάστιαν Ροσέ ως Βασιλιάς Στέφαν. Τον Φεβρουάριο του 2015, επιβεβαιώθηκε ότι η Ρεμπέκα Μάντερ θα επέστρεφε στο ρόλο της ως Κακιά Μάγισσα της Δύσης και Ζελίνα και αποκαλύφθηκε επίσης ότι ο Γουίλ Τράβαλ θα επέστρεφε ως Σερίφης του Νότινγκαμ/Κιθ. Και οι δύο επανεμφανίστηκαν στο δέκατο έβδομο επεισόδιο του κύκλου, "Heart of Gold".
Η Άγκνες Μπράγκνερ επιβεβαιώθηκε ότι θα εμφανιζόταν σε μια ιστορία τριών επεισοδίων για το ρόλο της ενήλικης Λίλη, μιας παιδικής φίλης της Έμμα, την οποία είχε υποδυθεί η Νικόλ Μουνιόζ στο πέμπτο επεισόδιο, "Breaking Glass". Στις 28 Φεβρουαρίου 2015, ο Χόρογουιτς επιβεβαίωσε την επιστροφή της Μπάρμπαρα Χέρσεϊ σε μετέπειτα επεισόδια του κύκλου. Στο δέκατο τρίτο επεισόδιο που προβλήθηκε στις 8 Μαρτίου 2015, "Unforgiven", είχαμε την επιστροφή των Τόνι Αμεντόλα ως Τζεπέτο/Μάρκο και Τζέικομπ Ντέιβις ως νεαρό Πινόκιο. Ο ενήλικας εαυτός του, Αύγουστος Μπουθ, τον οποίο υποδύεται ο Έιον Μπέιλυ, επανήλθε στο επόμενο επεισόδιο. Στο επεισόδιο το οποίο προβλήθηκε στις 22 Μαρτίου 2015, "Poor Unfortunate Soul", είχαμε την επιστροφή του Κρις Γκοθιέρ ως Γουίλιαμ Σμι και είδαμε για πρώτη φορά την Τίφανι Μπουν στο ρόλο της νεαρής εκδοχής της Ούρσουλα. Στο επόμενο επεισόδιο, "Best Laid Plans", είχαμε και την επιστροφή του Μπάρκλεϊ Χόουπ στο ρόλο του θετού πατέρα της Λίλη.
Κριτική
Η ιστοσελίδα συλλογής κριτικών Rotten Tomatoes αναφέρει ποσοστό 58% με μέσο όρο 7.0/10, βασισμένο σε 12 κριτικές από κριτικούς και ποσοστό 81% από 694 μέλη τηλεθεατών που βαθμολόγησαν τη σειρά, με μέσο όρο 4.1/5. Στο τμήμα ομοφωνίας της σελίδας διαβάζουμε: "Η προσθήκη μιας "Παγωμένης" ιστορίας μοιάζει με κίνηση μάρκετινγκ, αλλά ο τέταρτος κύκλος του Once Upon a Time λάμπει, προσθέτοντας περισσότερα επίπεδα σε μια ήδη περίπλοκη ιστορία."
Εξωτερικοί σύνδεσμοι
Κατηγορία:Τηλεοπτικές σειρές των ABC Studios Κατηγορία:Ψυχρά κι Ανάποδα
Σονάτα για πιάνο No. 10 (Μότσαρτ)
Η Σονάτα για πιάνο No. 10 σε Ντο μείζονα,, K. 330 / 300h είναι σονάτα του Βόλφγκανγκ Αμαντέους Μότσαρτ, η οποία συμπεριλαμβάνεται στον κύκλο των τριών έργων του K.330-332. Το κομμάτι γράφτηκε το 1783, όταν ο συνθέτης ήταν 27 ετών. Η εν λόγω σονάτα, καθώς και τα άλλα δύο έργα του κύκλου, κυκλοφόρησαν το 1784, από την Artaria & Co. Μία τυπική εκτέλεση της σονάτας διαρκεί περίπου 20 λεπτά. Η σονάτα από τελείται από 3 μέρη: Ι) Allegro moderato, ΙΙ) Andante cantabile σε Φα μείζονα και ΙΙΙ) Allegretto. Το χειρόγραφο της σονάτας βρίσκεται στην Κρακοβία, στην Biblioteka Jagiellońska.
Εξωτερικοί σύνδεσμοι
10 Κατηγορία:Συνθέσεις του 1783 Κατηγορία:Συνθέσεις σε Ντο μείζονα
Ένωση Νέων Αγίας Ζώνης Λεμεσού
Η Ένωση Νέων Αγίας Ζώνης Λεμεσού (ή η ΕΝΑΖ) ήταν κυπριακή ποδοσφαιρική ομάδα με έδρα τη συνοικία Αγίας Ζώνης του Δήμου Λεμεσού. Έδρα της ομάδας ήταν το Στάδιο ΓΣΟ. Είχε συμμετάσχει 3 φορές στο πρωτάθλημα Γ΄ κατηγορίας.
Ιστορία
Η ΕΝΑΖ εντάχθηκε στην Κυπριακή Ομοσπονδία Ποδοσφαίρου (ΚΟΠ) το 1970 ως ομάδα Γ΄ κατηγορίας. Η πρώτη της συμμετοχή στο πρωτάθλημα ήταν την περίοδο 1970-71. Η ΕΝΑΖ τερμάτισε στην τελευταία θέση ωστόσο παρέμεινε στην κατηγορία αφού δεν ίσχυσε ο υποβιβασμός. Την περίοδο 1971-72 τερμάτισε στην ένατη θέση.
Την περίοδο 1972-73 η ΕΝΑΖ τερμάτισε στην πέμπτη θέση. Ωστόσο, ο τελευταίος αγώνας του πρωταθλήματος έγινε η αιτία να διαγραφεί η ομάδα από την ΚΟΠ. Αντίπαλος της ΕΝΑΖ ήταν ο Σωτήριος Πελενδρίου. Ο αγώνας είχε αναβληθεί λόγω ακαταλληλότητας του σταδίου ΓΣΟ. Οι άλλες ομάδες είχαν ολοκληρώσει τις υποχρεώσεις τους στο πρωτάθλημα. Ο Σωτήριος ήταν στην τελευταία θέση που οδηγούσε σε υποβιβασμό. Στην ομάδα αυτή δεν αρκούσε απλά η νίκη για να αποφύγει τον υποβιβασμό, αλλά χρειαζόταν νίκη με σκορ τουλάχιστον 16-0. Τελικά κέρδισε 17-0. Ο Αχιλλέας Καϊμακλίου, ο οποίος υποβιβαζόταν μετά από το αποτέλεσμα αυτό, διαμαρτυρήθηκε στον Κυπριακό Οργανισμό Αθλητισμού και στην Κυπριακή Ομοσπονδία Ποδοσφαίρου. Η Δικαστική Επιτροπή της ΚΟΠ εξέτασε το γεγονός και θεώρησε ότι το αποτέλεσμα ήταν προσυμφωνημένο και προχώρησε σε παντοτινή διαγραφή των δύο ομάδων από την ομοσπονδία.
Η ομάδα είχε μία συμμετοχή στο κύπελλο Κύπρου την περίοδο 1972-73. Στον προκριματικό γύρο απέκλεισε τον Ηρακλή Γερολάκκου με εκτός έδρας νίκη με 0-1. Στον Α΄ γύρο απέκλεισε τον Ερμή Αραδίππου και πάλι με εκτός έδρας νίκη με 0-1. Στο Β΄ γύρο αποκλείστηκε από τον Άρη Λεμεσού με ήττα 3-0. Επιπλέον, συμμετείχε στο Κύπελλο Παλιγγενεσίας το 1971 όπου αποκλείστηκε από τον Απόλλωνα στην Α΄ φάση με ήττα 2-0.
Δείτε επίσης
Κατηγορία:Αθλητικοί σύλλογοι Επαρχίας Λεμεσού Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Αγία Ζώνη (Λεμεσός)
Β΄ Ιλλυρικός πόλεμος
Η δράση του Δημήτριου του Φάριου
Ύστερα από τον θάνατο της βασίλισσας της Ιλλυρίας Τεύτας ο Δημήτριος ο Φάριος ανέλαβε την κηδεμονία του ανήλικου γιου της Πίννη. Κατόπιν συμμάχησε με τον βασιλιά της Μακεδονίας Αντίγονο Δώσωνα και πήρε μέρος ως σύμμαχος του στη μάχη της Σελλασίας (222 π.Χ.). Ύστερα από τον θάνατο του τελευταίου συμμάχησε και με τον διάδοχό του Φίλιππο Ε΄ της Μακεδονίας. To 220 π.Χ. μαζί  με τον  Ιλλυριό  ευγενή Σκερδιλαΐδα έπλευσαν νότια της Λισσού και με 90 λέμβους επιτέθηκαν στην Πύλο και την κατέλαβαν. Κατόπιν χωρίστηκαν, ο  Σκερδιλαΐδας με 40 λέμβους γύρισε  πίσω ενώ ο Δημήτριος με τις υπόλοιπες 50 περιέπλευσε την Πελοπόννησο  και επιτέθηκε στις Κυκλάδες. Έπειτα από την επιδρομή αυτή εισέβαλε στην προστατευόμενη από τους Ρωμαίους περιοχή καταλαμβάνοντας  τη Διμάλη (219 π.Χ.) και μερικές άλλες πόλεις.
Η ρωμαϊκή αντίδραση
thumb|left| Η Ρωμαϊκή επαρχία της Ιλλυρίας.
Πηγές
R.M.Ogilvie  Cambridge University Press 1989
Ιλλυρικός Πόλεμος Β Κατηγορία:Ρωμαϊκοί πόλεμοι
Αγιά
Με το όνομα Αγιά συναντώνται πέντε οικισμοί της Ελλάδας:
Δείτε επίσης
Κατηγορία:Αποσαφηνίσεις ελληνικών τοπωνυμίων
Άνθρωποι της νύχτας
Το Άνθρωποι της νύχτας (Πρωτότυπος τίτλος: Razzia sur la chnouf) είναι αστυνομικό φιλμ νουάρ Γαλλικής παραγωγής 1955. σε σενάριο και σκηνοθεσία του Ανρί Ντεκουέν, βασισμένο σε μια νουβέλα του Ώγκιστ λε Μπρετόν, η οποία εξερευνά τα κυκλώματα των ναρκωτικών στο Παρίσι μετά το τέλος του Β' Παγκόσμιου Πόλεμου. Πρωταγωνιστούν οι Ζαν Γκαμπέν, Λίνο Βεντούρα, και η Λίλα Κέντροβα.
Πλοκή
Μετά από μια επιτυχημένη διαμονή στις Ηνωμένες Πολιτείες, ο Ανρί Φερέ θα επιστρέψει στη Γαλλία και θα συναντηθεί με τον Πολ Λίσκι, έναν μεγαλέμπορο ναρκωτικών και επικεφαλής της οργάνωσης, για τον οποίο ο Φερέ εργάζονταν στην Αμερική. Με την φήμη ενός σκληρού γκάνγκστερ να τον ακολουθεί, θα πείσει τον Λίσκι να του αναθέσει να αναδιοργανώσει όλο το κύκλωμα εμπορίας ναρκωτικών στη Γαλλία. Ο Λίσκι θα του δώσει για βιτρίνα ένα εστιατόριο, το Τροκέ για να εμφανίζεται ως νόμιμος επιχειρηματίας.
Στο εστιατόριο του ο Φερέ θα γνωρίσει την Λίζετ, και η οποία θα γίνει ερωμένη του. Στο Τροκέ θα γίνει και η πρώτη συνάντηση του Φερέ με τους δύο εκτελεστές του Λίσκι, τον Ροτζέρ τον Καταλάνο (Λίνο Βεντούρα) και τον Μπίμπι (Αλμπέρτ Ρέμυ). Αυτοί θα γνωρίσουν στον Φερέ, τον διανομέα της ηρωίνης. Έπειτα θα επισκεφθεί ένα εργαστήριο επεξεργασίας ναρκωτικών ουσιών και θα βρεθεί και σε μια παράδοση ναρκωτικών που θα γίνει στη Χάβρη. Ξαφνικά θα αρχίσει να εμφανίζεται η Δίωξη ναρκωτικών της Γαλλικής αστυνομίας και να προχωρά σε συλλήψεις μελών της οργάνωσης. Κάποια στιγμή θα γίνει έφοδος της δίωξης στο Τροκέ και θα συλληφθεί ο Φερέ. Θα ακολουθήσει ανάκριση χωρίς αποτέλεσμα όμως.
Μετά αφού αφεθεί ελεύθερος ο Φερέ θα πάει στους δύο εκτελεστές του Λίσκι, και θα τους πει ότι έχει στενέψει ο κλοιός για την οργάνωση. Αυτοί με την σειρά τους θα μιλήσουν στον Λίσκι, ο οποίος θα τους στείλει όλους στο κρησφύγετο του, για να κρυφτούν για κάποιο διάστημα. Εκεί θα τους περικυκλώσει η αστυνομία και θα τους ζητηθεί να παραδοθούν. Ο Μπίμπι θα αρνηθεί και θα δώσει μάχη με τους αστυνομικούς πέφτοντας νεκρός. Ο Φερέ θα καταφέρει να αφοπλίσει τον Ροτζέρ τον Καταλανό και να τον παραδώσει στις αρχές, αποκαλύπτοντας τελικά ότι ήταν ένας μυστικός επιθεωρητής της αστυνομίας, που η αποστολή του ήταν να διεισδύσει στο κύκλωμα ναρκωτικών και να το εξαρθρώσει.
Εξωτερικοί σύνδεσμοι
Κατηγορία:Γαλλικές ταινίες Κατηγορία:Ταινίες του 1955 Κατηγορία:Ταινίες γυρισμένες στο Παρίσι Κατηγορία:Ταινίες σε σκηνοθεσία Ανρί Ντεκουέν Κατηγορία:Γαλλόφωνες ταινίες Κατηγορία:Φιλμ νουάρ Κατηγορία:Γαλλικές αστυνομικές θρίλερ ταινίες Κατηγορία:Ταινίες συσχετιζόμενες με ναρκωτικά Κατηγορία:Ταινίες βασισμένες σε γαλλικά μυθιστορήματα Κατηγορία:Γαλλικές ασπρόμαυρες ταινίες Κατηγορία:Ταινίες τοποθετημένες στο Παρίσι
Μερκάτους Τραϊάνι
Τα Καταστήματα του Τραϊανού, λατιν. Mercatus Traiani, ιταλ. Mercati di Traiano, είναι ένα μεγάλο ερειπωμένο συγκρότημα στην πόλη της Ρώμης, στην Ιταλία, που βρίσκεται στην Οδό των Αυτοκρατορικών Αγορών, στην πίσω μεριά του Κολοσσαίου. Τα κτήρια και οι κατασκευές που διασώζονται, ήταν ένα αναπόσπαστο μέρος της Αγοράς του Τραϊανού και κτίστηκαν στον χώρο, που έμεινε μετά τις εκσκαφές στην πλαγιά του Κυριναλίου λόφου. Παρουσιάζουν ένα ζωντανό δείγμα της καθημερινής κίνησης στη Ρωμαϊκή πρωτεύουσα και τον τρόπο κατασκευής των κτηρίων, καθώς μας διαφωτίζουν σε σημεία της αρχαίας Ρωμαϊκής αρχιτεκτονικής.
Αν και θεωρείται το αρχαιότερο πολυκατάστημα (shopping mall) του κόσμου, οι στοές των Καταστημάτων του Τραϊανού πιστεύεται τώρα, ότι ήταν διοικητικά γραφεία του Αυτοκράτορα Τραϊανού. Τα καταστήματα και τα διαμερίσματα ήταν κτισμένα σε μία πολυ-επίπεδη κατασκευή και είναι ακόμη δυνατό να επισκευτεί κανείς αρκετούς από τους ορόφους. Αξιόλογα είναι τα επιτηδευμένα μαρμάρινα δάπεδα και τα υπολείμματα της βιβλιοθήκης.
H κατασκευή
Τα Καταστήματα του Τραϊανού κτίστηκαν μάλλον το 100-110 μ.Χ. από τον Απολλόδωρο τον Δαμασκηνό, έναν αρχιτέκτονα που ακολουθούσε τον Τραϊανό στις περιπλανήσεις του και στον οποίο ο Τραϊανός εμπιστεύτηκε τον σχεδιασμό της Αγοράς του. Τα καταστήματα εγκαινιάστηκαν το 113. Κατά τον Μεσαίωνα το συγκρότημα τροποποιήθηκε με την προσθήκη δύο ορόφων, που μπορούμε να δούμε και στις ημέρες μας. Αργότερα το 1200 κτίστηκε και ένας αμυντικός πύργος, ο ονομαζόμενος της Πολιτοφυλακής (Τόρρε ντέλλε Μιλίτσιε). Ένα μοναστήρι που κτίστηκε αργότερα στην περιοχή, γκρεμίστηκε στις αρχές του 20ου αι. για την αποκατάσταση των Καταστημάτων του Τραϊανού.
Μουσείο των Αυτοκρατορικών Αγορών
Το Μουσείο των Αυτοκρατορικών Αγορών που άνοιξε το 2007, στεγάζει έναν πλούτο αντικειμένων από όλες τις αρχαίες Αγορές της Ρώμης. Οι σύγχρονες είσοδοι στην αγορά του Τραϊανού είναι από τη Βία Κουάτρο Νοβέμπρε, αριθ. 94 και από την Πιάτσα Μαντόνα ντι Λορέτο. Αμέσως ο επισκέπτης εισέρχεται σε έναν χώρο αγορών, που εκτίθεται στις δύο πλευρές του· σε ένα σημείο εκτίθεται δωρεάν ψωμί, όπως ακριβώς γινόταν τότε.
Στο τέλος της αίθουσας ένα μεγάλο μπαλκόνι προσφέρει θέα στα Καταστήματα, στην Αγορά του Τραϊανού και στο Βιττοριάνο. Πρόκειται για την Οδό των Ποτών, Via Biberatica (bibo, bibere = πίνω), μία αρχαία οδό με καπηλεία και παντοπωλεία.
Στο κάτω μέρος υπάρχουν επίσης δύο μεγάλες αίθουσες, που είναι χώρος ακροάσεων ή κονσέρτων. Ένα κατάστημα του κτηριακού συγκροτήματος λέγεται ταβέρνα. Η μεγάλη εξέδρα που σχηματίζεται από τη δομή των Καταστημάτων είχε αρχικά μία συμμετρική εξέδρα, στη νότια πτέρυγα της Αγοράς.
Η μεγάλη αίθουσα της αγοράς έχει θολωτή οροφή από συμπαγές κονίαμα (τσιμέντο), που στηρίζεται σε ορθογώνιες βάσεις. Κάθε ορθογώνια θύρα είχε ημικυκλικό άνοιγμα από επάνω της· δομή αυτή επιτρέπει τον αέρα και το φως να εισέλθει στον κεντρικό χώρο. Τα Καταστήματα οικοδομήθηκαν κυρίως από πλίνθους και συμπαγές κονίαμα (τσιμέντο).
Πηγές
Κατηγορία:Τοπογραφία της Ρώμης
Μάνδρα
Με το όνομα Μάνδρα συναντώνται οι οικισμοί της Ελλάδας:
Δείτε επίσης
Κατηγορία:Αποσαφηνίσεις ελληνικών τοπωνυμίων
Μινούκιος Φήλιξ
Βίος
Ο Μινούκιος Φήλιξ ήταν αφρικανικής καταγωγής νομικός ο οποίος έδρασε στη Ρώμη. Άσκησε το επάγγελμα του συνηγόρου και δεν γνωρίζουμε σε ποια ηλικία έγινε Χριστιανός, ίσως προχωρημένη. Από το συγγραφικό του έργο συμπεραίνουμε πως είχε φροντισμένη φιλοσοφική ελληνική και λατινική παιδεία: Πλάτων, στωικισμός, Κικέρων, Σενέκας.
Συγγραφικό έργο
Ο Ιερώνυμος μας πληροφορεί πως είναι συντάκτης του διαλόγου Octavius που σώθηκε στο 8ο βιβλίο του Αρνόβιου Adversus nationes. Πρωταγωνιστές είναι δύο πρόσωπα, ο χριστιανός Οκτάβιος και ο εθνικός Καικίλιος. Συμμετέχει και ο Μινούκιος Φήλιξ ως διαιτητής στη συζήτησή τους. Ο διάλογος διεξάγεται κατά τη διάρκεια περιπάτου στων Ώστια της Ρώμης. Ο Καικίλιος αναπτύσσει μια πολεμική σε βάρος του Χριστιανισμού στηριζόμενος στον Κέλσο κι ο Οκτάβιος του την ανασκευάζει με τελικό αποτέλεσμα να ασπασθεί το χριστιανισμό ο Καικίλιος. Οι κεντρικές ιδέες του έργου είναι ο μονοθεϊσμός και η ανάσταση της ψυχής, αυτές θεμελιώνονται σε φιλοσοφικά-λογικά επιχειρήματα και καθόλου στην Εκκλησιαστική παράδοση ή την Αγία Γραφή. Το έργο συντάχθηκε μεταξύ 215 και 217 μ.Χ. Άλλοι θεωρώντας πως είναι εξαρτημένο από τον Apologeticum του Τερτυλιανού, το οποίο γράφτηκε περί το 197, το τοποθετούν εκείνη την χρονική περίοδο.
Ο χαρακτήρας του Μίνούκιου Φήλικα
Η εξάρτησή του από τη φιλοσοφία και την θύραθεν σκέψη τον εντάσσει στην κατηγορία του θρησκευτικού φιλοσόφου κι όχι του χριστιανού θεολόγου. Η άποψη εκείνη που διατυπώνεται πως τα επιχειρήματά του είναι αποκλειστικά φιλοσοφικά επειδή απευθύνεται αποκλειστικά σε φιλοσοφικά καταρτισμένους εθνικούς και μόνο αυτά τα επιχειρήματα αποδέχονται, πρέπει να αποκλεισθεί, επειδή «τα επιχειρήματα, αλλά και οι προβαλλόμενες ως χριστιανικές θέσεις προδίδουν πρόσωπο που δεν[...] γνώρισε βαθειά την αλήθεια της Εκκλησίας»
Πηγές
Κατηγορία:Χριστιανοί απολογητές
Φρανσουά Ραμπελαί
Ο Φρανσουά Ραμπελαί (François Rabelais, 1483 ή 1494 - 9 Απριλίου 1553) ήταν Γάλλος γιατρός και συγγραφέας της Αναγέννησης, γνωστός για τα βιβλία του που περιγράφουν τις περιπέτειες δύο γιγάντων-βασιλιάδων, του Γαργαντούα και του γιου του Πανταγκρυέλ. Το έργο του επηρέασε βαθιά τη γέννηση και την εξέλιξη του σύγχρονου μυθιστορήματος, παρότι λογοκρίθηκε τόσο από το Πανεπιστήμιο του Παρισιού όσο και από την καθολική εκκλησία. Μέσω της σάτιρας και της σκατολογίας, άσκησε κριτική σε πρόσωπα (όπως στον θεολόγο Ιωάννη Καλβίνο) και σε κοινωνικές δομές της εποχής του, στρέφοντας ένα σημαντικό κομμάτι των καυστικών του σχολίων κατά της Θεολογικής Σχολής της Σορβόννη ς, που δεν δίστασε να κάψει τα έργα του δημόσια.